Егнатија

:*За римскиот пат со вакво име, погл. [[Вија Егнација]]*.

**Егнатија** (, *Егнатија Одос*; ознака: **А2**) — автопат во Грција, дел од Европскиот пат Е90. Се протега во должина од 670&nbsp;км, од Игуменица на запад до грчко-турската граница кај Бахчеќој (Кипи) на исток. Овој голем изградбен зафат започнал во 1994 и конечно завршил во 2009 г. со вкупна цена на чинење од 5,93 милијарди евра. Со проектот раководело претпријатието „Егнатија одос“ А.Д.

## Име
Автопатот, инаку познат како А2, е наречен по познатиот римски пат Вија Егнација (на грч. *Егнатија Одос*) поради приближнот освоаѓање на нивното движње во делницата од Марица до Солун во должина од 360&nbsp;км. Сепак, стариот римски пат е многу подолг (1&nbsp;120&nbsp;км), протегајќи се од Драч во денешна Албанија преку Солун, па сè до Цариград во денешна Турција.

## Географија
Правецот минува преку планинските предели на Епир и Егејска Македонија како што се венците Пинд и Каракамен (Вермио), што претставувало голем предизвик за градителите. Автопатот има вкупно 76 тунели и 1&nbsp;650 мостови, напреден систем за надзор, осветлување, сударни ублажувачи и тунелско проветрување.

Автопатот ги има следниве одлики:

* Опфат: од пристаништето Игуменица, Теспротија до граничниот премин Бахчеќој (Кипи) на реката Марица во Тракија
* Должина: 670 километри
* Минува низ окрузите: Теспротија – Јанина – Гребен – Кожани – Иматија – Солун – Кавала – Скеча – Родопи – Марица.
* Поврзан со девет главни оски кои ги поврзуваат соседните земји на север (Албанија, Р Македонија, Бугарија, Турција).
* Минува низ поважните градови: Игуменица – Јанина – Мечово – Гребен – Кожани – Бер – Солун – Кавала – Скеча – Ѓумурџина – Дедеагач
* Ги поврзува пристаништата: Игуменица – Солун – Кавала – Дедеагач
* Ги поврзува аеродромите: Јанина – Костур – Кожани – Солун – Кавала – Дедеагач
* Технички особености: по две сообраќајни ленти по правец,  разделна лента по средината и принудна лента од десно.
* Опслужуваните подрачја ги опфаќаат:
** 36&nbsp;% од населението во државата
** 33&nbsp;% од БДП во државата
** Во основните дејности: 54&nbsp;% од обработливотото и 65&nbsp;% од наводнуваното земјиште во државата
** Во производните дејности: 41&nbsp;% од индустриската дејност во државата
** 51&nbsp;% од рударството во државата.

Покрај главниот правец, постојат и напречни патишта кои го поврзуваат со другите градови и аеродроми во Егејска Македонија. Иако е завршен во 2009 г., последниот зафат на правецот е направен во 2014 г. со изградбата на последниот мост.

## Населени места
Ова се сите населени места со свои излези на автопатот, наведени по возен редослед од исток кон запад:

## Галерија

Egnatia2.jpg|Тунели меѓу Кожани и Бер.
Egnatia Odos.JPG|Кај Аспровалта
A2 Motorway, Greece - Section Ioannina-Driskos - Driskos-Tunnel, southern entry - 03.jpg|Тунелот „Дриско“ кај Јанина.
MetsovoBridge.JPG|Мост на р. Мечовица од Мечово
A2 Motorway, Greece - Section Paramythia-Igoumenitsa - 16.jpg|Кај пристаништето Игуменица
Egnatia-Ioannina.JPG|Кај Јанина, од воздух.
A2 Motorway, Greece - Section Siatista-Kozani - Kalamia Exit - 04.jpg|Излез кај Кожани


## Поврзано
* Вија Егнација
* Автопатишта во Грција

## Наводи

## Надворешни врски

* Матична страница на „Егнатија одос“ А.Д.  
* Патот „Егнатија“  — Министерство за развој, планирање и јавни работи 
* Набљудувачница на патот „Егнатија“  

Категорија:Автопатишта во Грција
Категорија:Патишта во Егејска Македонија
Категорија:Географија на Епир
Категорија:Западна Тракија
Категорија:Северна Грција